Լողացող քաղաքը

«Լողացող քաղաքը» (), ֆրանսիացի գրող Ժյուլ Վեռնի գիտաֆանտաստիկ վեպը, որը ներառված է «Անհավանական ճանապարհորդություններ» շարքում։ Գրվել է 1870 թվականին։

Հրատարակությունը 
Վեպն առաջին անգամ տպագրվել է 1870 թվականի օգոստոսի 9-ից սեպտեմբերի 6-ը «Journal des Débats politiques et littéraires» ամսագրում։

Առանձին գրքի ձևով հրատարակվել է 1871 թվականի հուլիսի 17-ին։ Նույն գրքում ներառված էր նաև «Շրջափակումը ճեղքողները» պատմվածքը։

Պատկերազարդված տարբերակը (Ժյուլ Ֆերի 44 պատկերազարդումները, որոնք փորագրվել են Փանմեյքերի ու Հիլդիբրանի կողմից), ներառելով նաև «Շրջափակումը ճեղքողները» պատմվածքը, թողարկվել է 1871 թվականի հոկտեմբերի 10-ին։ Իսկ 1872 թվականի հոկտեմբերի 31-ին թողարկվեց «Անհավանական ճանապարհորդություններ»-ի վեցերորդ հատորը, որում ներառված էին այս վեպն ու «Երեք ռուսների և երեք անգլիացիների արկածները Հարավային Աֆրիկայում» վեպը։

Բովանդակությունը 
Գիրքը բաժանված է երեսունինը գլուխների։

Հերոսների երթուղին 

 Լիվերպուլ
 Քլիր
 Նյու Յորք
 Հուդզոն
 Օլբանի
 Ռոչեսթեր
 Նիագարա ֆոլս
 Նիագարայի ջրվեժ
 Բուֆֆալո
 Էրի
 Նյու Յորք
 Բրեստ
 Փարիզ

Գործող հերոսներ 

 Էլեն Հոջես
 Ֆաբիան Մաք-Էլվին
 Արչիբալդ Կորսիկան
 դոկտոր Դեն Պիտֆերժ
 Հարրի Դրեյք

Իրադարձությունների խրոնոլոգիան 
Վեպի իրադարձությունները սկսվում են 1867 թվականի մարտի 18-ին ու ավարտվում ապրիլի 29-ին։ «Գրեյթ իսթերն»-ով ճանապարհորդությունը տեղի է ունենում մարտի 26-ից ապրիլի 9։

Հետաքրքիր փաստեր 
 Վեպի ստեղծման համար Ժյուլ Վեռնին ոգեշնչել էր Լիվերպուլից Նյու Յորք նավարկությունը, որը նա անց էր կացրել եղբոր՝ Փոլի հետ 1867 թվականի մարտ-ապրիլ ամիսներին, ժամանակի ամենամեծ նավով՝ «Գրեյթ Իսթերն»-ով։
 Իրադարձությունների խրոնոլոգիան ճշգրտորեն համընկնում է հեղինակի Ամերիկա կատարած ճանապարհորդության հետ։

Տես նաև 
 Ժյուլ Վեռն
 Անհավանական ճանապարհորդություններ

Արտաքին հղումներ 
 Illustrations  by Jules Férat
 A Floating City (English translation) at MobileRead
 «Լողացող քաղաքը» Լաբորատոր Ֆանտաստիկայում
 «Լողացող քաղաքը» Bookmate.com ում
 Ժյուլ Վեռնի Մատենագրությունը
 Վեպի տեքստը Lib.ru-ում

Ծանոթագրություններ 

1870 վեպեր
Ֆրանսերեն վեպեր